APROBACIÓN DAS BASES QUE REXEN A CONVOCATORIA EN CONCORRENCIA PARA A CONCESIÓN DE SUBVENCIÓNS A AGRUPACIÓNS E CLUBS DEPORTIVOS SEN ÁNIMO DE LUCRO DO CONCELLO DE VILANOVA DE AROUSA. TEMPADA 2017/18
ADMINISTRACIÓN LOCAL — Municipal — Vilanova de Arousa (Subvencións e axudas, 23/08/2018)

A Xunta de Goberno Local, en sesión ordinaria celebrada o día 9 de agosto 2018, acordou prestarlle aprobación a seguintes bases: O Concello de Vilanova de Arousa, consciente da importancia de fomentar o deporte en todas as súas facetas e coñecedor da dificultade de xestionar unha agrupación ou club deportivo no que os recursos económicos son escasos, establece axudas, para que na medida das nosas posibilidades, se poidan paliar os déficits que se producen na formación de deportistas e na práctica do deporte, e para fomentar estas actividades, axudas que se rexerán pola seguintes: O Concello de Vilanova de Arousa, no eido da acción de fomento, concederalles axudas económicas ás agrupacións e clubs deportivos, en base ó disposto nos artigos 25.2. m) da Lei 7/85 Reguladora das bases de Réxime Local, así como nos artigos 23 e seguintes do Decreto de 17 de xuño polo que se aproba o Regulamento de Servicios das Corporacións Locais. O crédito global que se dispón para o outorgamento das subvencións a conceder será de 15.000,00 euros, con cargo á partida orzamentaria 3410/489.12 “Transferencias correntes a asociacións e clubs deportivos” dos Orzamentos municipais prorrogados de 2015. Poderán solicitar estas axudas tódalas asociacións e clubs deportivos de Vilanova de Arousa sen ánimo de lucro legalmente constituídos e que veñan desenvolvendo unha labor de promoción deportiva e de interese para a sociedade. Deberán cumprir en todo caso os seguintes requisitos: a) Estar debidamente federadas e inscritas no Rexistro oficial correspondente b) Carecer de ánimo de lucro. c) Non ter pendente de xustificar ningunha subvención concedida polo concello de Vilanova de Arousa d) Estar ao corrente das obrigas tributarias co concello de Vilanova de Arousa Quedan excluídas as asociacións ou entidades que asinen un Convenio específico co Concello, as cales se rexerán polo devandito Convenio. As solicitudes presentaranse segundo modelo que se xunta como Anexo I no Rexistro Xeral do Concello no prazo de 10 días hábiles, a contar desde o seguinte a publicación do extracto da convocatoria no BOP.1º.—Solicitude do peticionario segundo Anexo I asinada polo/a presidente/a da entidade, asociación, ou por quen teña conferida a delegación, debendo acreditar debidamente tal circunstancia, na que conste a contía da subvención que se solicita.2º.—Fotocopia compulsada do CIF da entidade solicitante 3º.—Memoria acreditativa dos fins para os que se solicita a subvención, achegando aquela información que poida reflectir a importancia do deporte ou actividade realizada para o Concello.4º.—Orzamento detallado dos gastos ocasionados polas actividades para as que se solicita a subvención e dos ingresos previstos para o seu financiamento., segundo modelo que se xunta como Anexo II 5º- Certificación dos cargos representativos e domicilio social, con expresión do DNI ou CIF 6º.—Estatutos da entidade 7º.—Certificación actual dos datos bancarios da entidade solicitante.8º.—Declaración xurada da obtención doutras subvencións, axudas, ingresos ou recursos que financien as actividades subvencionadas, de acordo co modelo que se achega como Anexo III 9º.—Certificación do secretario da asociación ou Declaración xurada de que se atopan ao corrente nas súas obrigas fiscais en xeral, e en concreto, co concello de Vilanova de Arousa, e coa seguridade social, de acordo co modelo que se achega como Anexo IV. Se o escrito de solicitude non reunise os datos de identificación ou calquera dos previstos no artigo 70 da Lei 30/92, de 26 de novembro, de Réxime Xurídico das Administracións Públicas e do procedemento administrativo común, requirirase ó interesado para que no prazo de 10 días hábiles, emende as fallas ou achegue os documentos preceptivos, indicando que, no caso de non o facer, terase por desistido da súa pretensión, acordando o arquivo da súa solicitude. Os documentos requiridos nos puntos 2º, 5º e 6º non deberán ser achegados novamente, facendo constar (Anexo V) que xa se atopan en poder do Concello, salvo que existira algunha variación, en cuxo caso deberá ser achegada. Para adxudicar as axudas teranse en conta os seguintes criterios: 1º) Número de equipos en categoría base: 7 puntos (daráselle a máxima puntuación ao que teña más equipos e o resto se fará proporcionalmente en base a este). 2º) Categoría da asociación ou club.3º) Número de licencias federativas: 4 puntos. (daráselle a máxima puntuación ao que teña máis fichas e o resto farase proporcionalmente en base a este). 4º) Antigüidade da asociación ou club O importe asignado a cada entidade distribuirase entre o conxunto de solicitudes aceptadas, asignando un valor económico a cada punto obtido; dito valor obterase dividindo a contía máxima de subvención, entre o total de puntos obtidos por tódalas solicitudes e multiplicando dito valor polo total de puntos de cada solicitude. As propostas serán elevada á Xunta de Goberno Local quen acordará a súa concesión. Transcorridos seis meses, a partir do día seguinte do remate do prazo de presentación das solicitudes ou, en todo caso, o ano natural, sen que os interesados obteñan resposta expresa, entenderase desestimada a petición. O conxunto das axudas recibidas, en ningún caso poderá superar o 100% do custo real da actividade. A contía da subvención será abonada dunha sola vez, previa a xustificación da mesma. Son subvencionables os gastos correntes das asociacións e clubs deportivos correspondentes á tempada 2017/18, e que teñan relación directa co desenvolvemento da actividade deportiva e de competición. Non son subvencionables os gastos de investimento. A subvención concedida deberá ser xustificada antes do 1 de diciembre de 2018. Para o cobro das subvencións as entidades presentarán a seguinte documentación: 1.—Certificación do/a secretario/a da entidade co visto e prace do/a presidente/a do conxunto das axudas solicitadas, tanto as aprobadas ou concedidas como as pendentes de resolución, para o mesmo proxecto, das distintas administracións públicas competentes ou calquera dos seus organismos, entes ou sociedades, na cal se especifique claramente o concepto subvencionado. De ser afirmativa, deberá expresar os importes e a súa procedencia e xuntar facturas ou xustificantes de gasto por unha contía equivalente á suma do total das subvencións para idéntico obxecto. No caso de que se lle conceda outra subvención por esta mesma finalidade no prazo de vixencia da presente convocatoria, a entidade está obrigada a comunicalo.2.—Xustificación documental dos gastos realizados e dos pagos correspondentes. A forma de xustificar os gastos que acrediten a realización das actividades subvencionadas será: As facturas deberán conter os seguintes datos: a) Identificación do cliente, que deberá coincidir co suxeito que recibe a subvención, identificado polo seu nome e NIF b) Identificación do provedor mediante nome e NIF c) Número de factura d) Data da factura, que deberá corresponder ao período subvencionado, este é, referido á tempada 2017-2018 e) Descrición suficiente do concepto do gasto f) Importe, detallando a base impoñible e IVE, ou referencia de que o IVE está incluído no prezo total. No seu caso, reflectirase a porcentaxe correspondente en concepto de retención por IRPF.3.—Certificacións de estar ao corrente das súas obrigas tributarias e fronte á Seguridade Social. Á vista da documentación xustificativa presentada, previo informe de Intervención, o órgano competente estimará o cumprimento das actividades subvencionadas, e se a documentación é correcta procederase ao pago da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. O importe da subvención reducirase proporcionalmente aos gastos non xustificados correctamente. O pago da subvención efectuarase mediante ingreso na conta sinalada pola entidade. Son obrigas do/a beneficiario/a: Procederá o reintegro do total ou parte das cantidades percibidas desde o momento do pago da subvención, nos casos previstos nos artigos 36 e 37 da lei 38/2003, xeral de subvencións. Os/as beneficiarios/as das subvencións quedarán sometidos/as ás responsabilidades e réxime sancionador establecido nos capítulos I e II do título IV da lei 38/2003, xeral de subvencións, e no artigo 40 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, e demais normas concordantes: Lei orgánica 2/1982, do 12 de maio, do Tribunal de Contas e Lei ordinaria do Consello de Contas de Galicia. En Vilanova de Arousa, o 22 de xullo de 2018. O Alcalde, Gonzalo Durán Hermida.